text: Kongeskibet vugger i Vemmingbund
  18 april 2016 kl. 12.32
  Kongeskibet blev mandag ved middagstid fanget på kamera af en opmærksom TV SYD seer. Skibet er på rekognoseringstogt forud for sommertogtet.
  Kongeskibet Dannebrog lå mandag ved middagstid for anker i Vemmingbund syd for Sønderborg. Det viser et billede indsendt til TV SYD af Kim Petersen. Billedet er taget ved sommerhusområdet i bugten ved Vemmingbund mandag omkring kl. 11.30, skriver Kim Petersen i en mail til TV SYD.
  Kongeskibet er i disse dage på sejlende forskole. På forskolen uddannes de værnepligtige og besætningen, der skal med på det kommende sommertogt. Det officielle sommertogt starter tirsdag d. 26 april. Her stiger Dronning Margrethe og Prins Henrik officielt ombord.
  Sommerens togt bringer dem blandt andet forbi Varde.
  Men indtil sommertogtet starter officielt på tirsdag d. 26. april befolkes Kongeskibet Dannebro af værnepligtige og skibets stambesætning.
  